เรื่องร้องเรียน: จัดงานวัด เปิดเสียงเพลงดังเกินจำเป็น ดังออกมานอกสถานที่จัดงาน เสียงดังมาถึงที่อยู่อาศัยรอบข้างแม้ห่างออกมาอีกฝากถนนบ่อยครั้งถึงเที่ยงคืน ตีหนึ่ง สร้างมลภาวะทางเสียง ไม่คำนึงถึงผลกระทบการอยู่อาศัยและพักผ่อนของผู้อื่นที่ต้องทำงานในตอนเช้า   ตามป้ายจะจัดงานต่ออีกเป็นอาทิตย์ รบกวนจัดการให้จัดอย่างเหมาะสมเสียงดังในระดับที่พอดีไม่รบกวนมาถึงผู้อื่น
การดำเนินการของเจ้าหน้าที่: สำนักงานเขตมีนบุรี โดยฝ่ายสิ่งแวดล้อมและสุขาภิบาล ได้ตรวจสอบติดตามผลเมื่อวันที่ 19 ธันวาคม 2565 ณ สถานที่ถูกร้องเรียน ลานจอดรถห้างไทวัสดุ พบว่าปัจจุบันไม่มีการจัดงานที่มีการแสดงดนตรีหรือใช้เครื่องขยายเสียงในบริเวณดังกล่าวแล้ว ตามภาพถ่ายดังแนบ
ความเห็นของผู้แจ้ง: ‘ จัดการปัญหาแย่มาก เรียกว่าไม่ได้ทำอะไรเลยดีกว่า งานนี้จัดส่งเสียงรบกวนผ่านมากี่คืนแล้ว ถึงเพิ่งจะมาถ่ายรูปตอนที่งานจัดเสร็จแล้ว ‘ แบบนี้มันเรียกว่าตรวจสอบติดตามผลยังไง ก็ไปตรวจวันที่งานเสร็จแล้ว มันจะมีอะไรให้ตรวจไม่ทราบ นี่คือหลักการทำงานของเจ้าหน้าที่คุณหรอ?  ก่อนหน้าที่ให้คำตอบกลับมาว่าปิดเพลงตั้งแต่ 5 ทุ่ม มีหลักฐานว่า 5 ทุ่มครึ่งก็ยังเปิดเพลงอยู่ งานเปิดเสียงเพลงรบกวนไม่สนใจใคร ทั้งๆที่คนฟังคนร่วมงานก็อยู่แค่ในส่วนของงาน มีความจำเป็นอะไรจะต้องเปิดดังมาถึงบ้านที่อยู่อาศัยคนอื่นที่ขนาดอยู่ห่างอีกฝาก   การที่คุณแจ้งรายงานว่าไม่พบผู้จัด เจ้าหน้าที่ไม่มีความสามารถขนาดนั้นได้จริงหรอ  ผิดหวังมากๆ เจ้าหน้าที่ที่รับเรื่องไม่มีความสามารถไม่มีความรับผิดชอบ หรือไม่มีความเข้าใจเห็นใจคนอื่นที่ต้องพักจากการทำงานเลย เจ้าหน้าที่ไม่ได้แก้ปัญหาได้เลยแม้แต่น้อย เจ้าหน้าที่เพียงแต่รอจนงานมันจัดจนเสร็จจนของถูกย้ายไปหมดแล้วถึงมารายงานผลว่าไม่มีการจัดงาน ให้คำตอบราวกับประชาชนไม่มีสมองจะไตร่ตรองเรื่องนี้   การให้คำตอบรายงานกลับมาว่าไม่เจอผู้จัดเป็นข้ออ้างที่ไม่สมเหตุสมผลมาก  รวมถึงที่ประสานงานกับทางสน.มีนบุรีแล้วก็ไม่มีความคืบหน้าไม่มีอัพเดทอะไรเลยหลังจากนั้นก็ยังคงจัดงานเสียงดังเหมือนเดิมในคืนต่อๆมาจนคืนสุดท้ายของงาน  เจ้าหน้าที่ไม่รับผิดชอบไม่ปฎิบัติหน้าที่ของตัวเอง ไม่รู้จะจัดตั้งหน่วยงานไว้ทำไมถ้าทำงานไม่เป็นหรือไม่อยากจะทำงาน  ผิดหวังมาก ไม่ใช่ครั้งแรกที่แจ้งกับหน่วยงานเรื่องเสียงรบกวน และคาดว่าคงไม่ใช่งานสุดท้ายเพราะเจ้าหน้าที่ก็คงไม่รับผิดชอบหน้าที่รักษาความสงบรักษาความเป็นอยู่ของประชาชนอยู่ดี ขอให้พิจารณาทบทวนการทำงานตัวเองอีกครั้ง เป็นสิ่งที่น่าผิดหวังและน่ารังเกียจมากที่ปฏิบัติกับผู้อื่นแบบนี้ แค่ดำเนินการให้ทางงานเปิดเสียงในระดับที่ไม่รบกวนผู้อื่นที่อยู่ห่างจากงานให้ดังพอสำหรับแค่ในงานยังทำไม่ได้ เราจะคาดหวังอะไรจากทางหน่วยงานได้ คงไม่มี.
พื้นที่: แขวงมีนบุรี เขตมีนบุรี กรุงเทพมหานคร